অবশেষে আইসিসির এক রেজুলেশনে জানানো হলো আরও কিছুদিন সভাপতির দায়িত্ব পালন করতে সম্মত হয়েছেন মনোহর। আইসিসি থেকে পাঠানো সংবাদ বিজ্ঞপ্তিতে মনোহরের বক্তব্য তুলে ধরা হয়েছে, ‘বোর্ড ডিরেক্টরদের আবেগের প্রতি সম্মান জানিয়ে আমি আরও কিছুদিন দায়িত্ব পালন করতে সম্মত হয়েছি। আমি আত্মবিশ্বাসী যে, তারা আমার সব কাজে ইতিবাচক অবদান রাখবেন। তবে এ পর্যায়ে এসে আমি বলতে পারি, ব্যক্তিগত কারণে যে পদত্যাগ পত্র জমা দিয়েছি, সেটা পরিবর্তন হবে না। আপাতত সংকট উত্তরনের জন্য আমি কিছুদিন কাজ চালিয়ে যাবো। আইসিসির সংশোধিত সংবিধান পাশ হওয়া পর্যন্তই থাকবো কেবল।’